Woza Friday: Silomculi Womdumo kaMaskandi uCharity Dube
UMaDube ngomunye wabaculi besifazana beZimbabwe abalutshwana asebengene emculweni womdumo kaMaskandi esekelwa liqembu le-IKhwezi Elihle
JOHANNESBURG — KuWoza Friday liviki siledlalade elitsha lomculi uCharity Dube ongomunye wabaculi besifazana beZimbabwe abalutshwana asebengene emculweni kaMaskandi owaziwa ngokugcwala abesilisa. Lezi zintombi lensizwa zeqembu likaMaskandi elizibiza iKhwezi Elihle bevula idlalade labo ngengoma ethi Bantwabethu phindelani esikolweni lelilizwe selifuna abafundileyo. Lelidlalade elithi Izandla ziyagezana ngumsebenzi wentombendala uCharity Dube odabuka eManama eGwanda. UCharity ubumbe leli qembu ngo 2014 ndawonye lo Abednico Ncube ngemva kokucula okwesikhathi eside eqenjini laMabala Engwe. Uthi njengelinye lamazibulo kwabesifazana abasemculweni kaMaskandi kukhulu aza lakho. “. Idlalade labo leli lilengoma ezilitshumi lambili kugoqela lale ethi Izandla ziyagezana. Bathike udaba olusegudwini kuleli dlalade ngolokuthandana lokusizana njengabantu besizwe sinye. Kantike uAbednico Ncube uthi makhulu amaphupho abalawo ngaleli qembu. .